b'\n_START_ARTICLE_\nDVD\n_START_SECTION_\nDVD-Video\n_START_PARAGRAPH_\nVideo diskas su filmu ar kita vaizdo med\xc5\xbeiaga, pastaruoju metu vis labiau kei\xc4\x8diantis videokase\xc4\x8di\xc5\xb3 (VHS) bei VCD standartus. Jame \xc4\xafmanoma \xc4\xafra\xc5\xa1yti vaizd\xc4\x85 gera kokybe, kiek auk\xc5\xa1tesne vaizdo rai\xc5\xa1ka, taip pat su erdvinio garso (pvz., 5.1 Surround) palaikymu. DVD Video galima \xc5\xbei\xc5\xabr\xc4\x97ti kompiuterio monitoriuje ar per specialius prie televizori\xc5\xb3 jungiamus leistuvus, ta\xc4\x8diau paprastas televizorius negali i\xc5\xa1gauti maksimalios kokyb\xc4\x97s vaizdo, tam reikia HDTV televizoriaus. Taip pat DVD suteikia galimyb\xc4\x99 rodyti subtitrus (da\xc5\xbenai pasirenkant vien\xc4\x85 i\xc5\xa1 galim\xc5\xb3 kalb\xc5\xb3), kai kuriais atvejais (daugiausia pornografiniuose filmuose) galima pasirinkti, i\xc5\xa1 kokio ta\xc5\xa1ko steb\xc4\x97ti veiksm\xc4\x85 filme._NEWLINE_Pagrindinis DVD Video tr\xc5\xabkumas lyginant su kitomis vaizdo saugojimo sistemomis yra tas, kad d\xc4\x97l kino studij\xc5\xb3 siekio kontroliuoti film\xc5\xb3 paplitim\xc4\x85, buvo \xc4\xafvesti DVD regionai, kur viename regione pirktas DVD neveiks kitame regione \xc4\xafsygytame leistuve ar DVD-ROM, tad, pavyzd\xc5\xbeiui, parsive\xc5\xbe\xc4\x99 DVD i\xc5\xa1 JAV, Europoje jo galit ir nepaleisti.'